CELEX: 62018CN0568
Language: mt
Date: 2018-09-11 00:00:00
Title: Kawża C-568/18 P: Appell ippreżentat fil-11 ta’ Settembru 2018 minn Rogesa Roheisengesellschaft Saar mbH mis-sentenza mogħtija mill-Qorti Ġenerali (Il-Ħames Awla) fil-11 ta’ Lulju 2018 fil-Kawża T-643/13, Rogesa Roheisengesellschaft Saar mbH vs Il-Kummissjoni Ewropea

14.1.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 16/29
            
         
      Appell ippreżentat fil-11 ta’ Settembru 2018 minn Rogesa Roheisengesellschaft Saar mbH mis-sentenza mogħtija mill-Qorti Ġenerali (Il-Ħames Awla) fil-11 ta’ Lulju 2018 fil-Kawża T-643/13, Rogesa Roheisengesellschaft Saar mbH vs Il-Kummissjoni Ewropea
      (Kawża C-568/18 P)
      (2019/C 16/36)
      Lingwa tal-kawża: il-Ġermaniż
      
         Partijiet
      
      
         Appellanti: Rogesa Roheisengesellschaft Saar mbH (rappreżentanti: S. Altenschmidt, D. Jacob, Rechtsanwälte)
      
         Parti oħra fil-proċedura: Il-Kummissjoni Ewropea
      
         Talbiet
      
      L-appellanti titlob li l-Qorti tal-Ġustizzja jogħġobha:
      
                  —
               
               
                  tannulla s-sentenza tal-Qorti Ġenerali mogħtija fil-11 ta’ Lulju 2018 fil-Kawża T-643/13;
               
            
                  —
               
               
                  tannulla d-deċiżjoni tal-Kummissjoni, tal-15 ta’ Settembru 2013, dwar ir-referenza GestDem 2013/1504;
               
            
                  —
               
               
                  sussidjarjament, tannulla s-sentenza tal-Qorti Ġenerali u tibgħat lura l-kawża quddiem il-Qorti Ġenerali.
               
            
         Aggravji u argumenti prinċipali
      
      Insostenn tal-appell tagħha, l-appellanti tinvoka l-aggravji segwenti.
      
                  1.
               
               
                  Il-Qorti Ġenerali ma ħaditx inkunsiderazzjoni r-rekwiżiti tar-Regolament (KE) Nru 1376/2006 (1) għal rifjut ta’ aċċess liberu għall-informazzjoni ambjentali. Hija interpretat b’mod wiesgħa ħafna l-motiv ta’ rifjut previst fl-ewwel inċiż tal-Artikolu 4(2) tar-Regolament (KE) Nru 1049/2001 (2), moqri flimkien mal-Artikolu 6(1) tar-Regolament (KE) Nru 1367/2006, fid-dawl tad-dispożizzjonijiet tal-Konvenzjoni ta’ Aarhus. Il-Qorti Ġenerali twettaq żball ta’ liġi meta tqis li l-informazzjoni dwar l-effiċjenza tad-diossidu tal-karbonju ta’ impjant industrijali hija informazzjoni kummerċjali sensittiva.
               
            
                  2.
               
               
                  Il-Qorti Ġenerali ma ħaditx inkunsiderazzjoni l-informazzjoni ambjentali dwar l-emissjonijiet, bi ksur tal-Artikolu 6(1) tar-Regolament (KE) Nru 1367/2006 u tal-Artikolu 4(2) tar-Regolament (KE) Nru 1049/2001.
               
            
                  3.
               
               
                  Barra minn hekk, il-Qorti Ġenerali ma ħaditx suffiċjentement inkunsiderazzjoni l-interess pubbliku superjuri għall-aċċess tal-informazzjoni ambjentali inwkistjoni invokat mill-appellanti.
               
            
         (1)  Regolament (KE) Nru 1367/2006 tal-Parlament Ewropew u tal-Kunsill tas-6 ta’ Settembru 2006 dwar l-applikazzjoni għall-istituzzjonijiet u l-korpi tal-Komunità tad-disposizzjonijiet tal-Konvenzjoni ta’ Aarhus dwar l-Aċċess għall-Informazzjoni, il-Parteċipazzjoni tal-Pubbliku fit-Teħid ta’ Deċiżjonijiet u l-Aċċess għall-Ġustizzja fi Kwistjonijiet Ambjentali (ĠU 2006, L 264, p. 3).
      
         (2)  Ir-Regolament (KE) Nru 1049/2001 tal-Parlament Ewropew u tal-Kunsill tat-30 ta’ Mejju 2001 dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni (ĠU Edizzjoni Speċjali bil-Malti, Kapitolu 1, Vol. 3, p 331).